CELEX: 62009CN0079
Language: fi
Date: 2009-02-23 00:00:00
Title: Asia C-79/09: Kanne 23.2.2009 — Euroopan yhteisöjen komissio v. Alankomaiden kuningaskunta

6.6.2009   
            
            
               FI
            
            
               Euroopan unionin virallinen lehti
            
            
               C 129/3
            
         Kanne 23.2.2009 — Euroopan yhteisöjen komissio v. Alankomaiden kuningaskunta
   (Asia C-79/09)
   2009/C 129/05
   Oikeudenkäyntikieli: hollanti
   
      Asianosaiset
   
   
      Kantaja: Euroopan yhteisöjen komissio (asiamiehet: D. Triantafyllou ja W. Roels)
   
      Vastaaja: Alankomaiden kuningaskunta
   
      Vaatimukset
   
   
               —
            
            
               on todettava, ettei Alankomaiden kuningaskunta ole noudattanut yhteisestä arvonlisäverojärjestelmästä annetun direktiivin (1) 2 artiklan 1 kohdan c alakohdan, 13 artiklan, 24 artiklan 1 kohdan ja 132 artiklan mukaisia velvoitteitaan, koska se on myöntänyt arvonlisäveroa koskevan vapautuksen niin kutsutuille Euroregion-alueille henkilöstön asettamiseksi käyttöön sosiaali- ja kulttuurialalla, terveydenhoitoalalla ja opetusalalla sekä työvoiman liikkuvuuden tukemiseksi
            
         
               —
            
            
               Alankomaiden kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio katsoo, että henkilöstön asettamista käyttöön sosiaali- ja kulttuurialalla, terveydenhoitoalalla ja opetusalalla on verotettava arvonlisäverodirektiivin 2, 9 ja 24 artiklan mukaisesti ja ettei 132 artiklan 1 kohdan b, c, g ja i alakohdan tai 132 artiklan 1 kohdan n alakohdan mukaisia vapautuksia voida soveltaa kyseiseen palvelujen tarjoamiseen.
   
      (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL L 347, s. 11).